दाउदपुर में नाले की सफाई नहीं होने के कारण हल्की बारिश में भी यहां के घरों में पानी लग जाता है. नगर निगम के जिम्मेदारों का कहना है कि दशकों से इस नाले की सफाई नहीं हो सकी थी. दो दशक से नाले में जमा गंदगी बढ़ती ही जा रही थी जिसके कारण यहां सफाई में काफी समय लग रहा है. अभी तक इस नाले की सफाई में 14 ट्रॉली पॉलीथिन, कपड़े, बोरे जैसे कचरे निकाला जा चुका है. लेकिन फिर भी पूरी तरह से नाले की सफाई नहीं हो सकी है. निगम के जिम्मेदारों का कहना है कि पूरी तरह से सफाई नहीं होने के कारण ही नाले को अभी ढका नहीं गया है.